paragraph_text: S obzirom na to da je u rano srednjovjekovno vrijeme, tijekom 8. i 9. stoljeća, proces prirodne asimilacije varjaških i slavenskih plemena bio vrlo čest, o etničkoj pripadnosti Askolda teško je govoriti na temelju njegova imena ili mjesta od kuda dolazi. Lik i djelo kneza Askolda do danas je ostalo kontroverzno pitanje koje se uz određene sličnosti tumači na različite načine u slavenskoj i nordijskoj povijesti.